Разговор:Genetski algoritam

message: Genetski?--Методичар зговор2а 16:22, 11. децембар 2010. (CET)
replies: text: не, већ генетички. али некима не вреди потезати аргументе, смисао и значење придева у српском језику се не поштује.--Wlodzimierz (разговор) 23:25, 11. децембар 2010. (CET)
Колико се сећам, Владимире, на моје аргументе ниси одговорио што чини непримереним да ми се обраћаш са „некима не вреди потезати аргументе“. Мени изгледа као да говориш о себи. Такође, све време се позиваш на некакво значење речи а не желиш да објасниш разлику. Можда објашњење не би помогло ако би потпало под оригинално истраживање, али би свакако изгледао мање експлозивно и више компетентно када би изнео макар један аргумент.
Назив генетски користим из разлога што се ово овако зове нпр. на МатФ-у, РАФ-у и у бројним радовима са ових факултета и ЕТФ. Имамо чак и докторску дисертацију која користи тај назив у наслову. Са друге стране, назив генетички је много мање заступљен, можда се налази у неком списку предмета, али нисам на то наишао, а нисам наишао ни на др дисертације које га користе.
Заиста, ако желите да се ово назива генетичким алгоритмима, можда бисте прво требали да се посветите исправљању назива широм универзитета који држе наставу на српском језику, па онда да осипате дрвље и камење по странама Википедије. Википедија није место на коме треба да се исправљају криве дрине. 本 Михајло [ talk ] 09:18, 12. децембар 2010. (CET)

text: Сад иде офанзивни део. Верујем да обојица разумете вредност проверљивих и академских извора наспрам закључивања (ма колико оно могло да вам изгледа логично) па вас питам: постоји ли неки факултет на српском говорном подручју који има предмет генетички алгоритми? Постоји ли неки рад у оквиру универзитета на српском говорном подручју који непосредно сугерише да треба користити назив генетички алгоритми а не генетски алгоритми? Ако имате шта, предочите чињенице. 本 Михајло [ talk ] 09:49, 12. децембар 2010. (CET)
replies: text: :ја не знам на које се своје аргументе позиваш Михајло, јер их нигде нисам видео. У историји измена овог чланка можеш видети да сам при преименовању навео да је придев изведен од генетика „генетички”, док је са друге стране придев генетски изведен из именице генеза. У енглеском језику ова разлика не постоји, али у српском језику постоји (иако је генетика потекла од генеза). Наши генетичари (од којих два-три академика) инсистирају на томе да се пази на смисао речи, али ето колеге са других факултета очито не желе да пазе (то се види из наслова предмета које си навео). Тако се алгоритми који се заснивају на основним математичким односима међу генима у популационој генетици називају не према тој генетици него према некаквој генези (можда према оној бибилијској, Генезис/Постању). Овиме се, сматрам, обесмишљава назив и поента чланка и ових алгоритама. Али то је моје схватање, схватање једног генетичара. Што се литературе која указује на правилност придева генетички, можеш набавити на пример Генетички речник који је издала Унија биолошких научних радника југославије 1994. године, а потписали Думановић и сарадници. У њему ћеш уочити 45-46 термина који садрже назив генетички, а 0 са генетски. Нажалост, писани транскрипти појединих предавања не постоје, да бих ти показао да се ови алгоритми називау генетички алгоритми на Биолошком факутлету у Београду. Ја искрено не мислим да треба (нити да требам, о!) сад да идем од факултета до факултета по Србији и да исправљам неписменост администрације или професора, али као уредник на вики то сам могао да пробам овде. И пробао сам да исправим криве Дрине, ма колико испало неуспешно. Поздрав! --Wlodzimierz (разговор) 22:14, 12. децембар 2010. (CET)
replies: text: ::успут, погледај следеће апстракте научних радова на српском језику , , , , , , , , ако можеш и ове целе радове ( и ) као и опис појединих предмета на београдском ФОНу () --Wlodzimierz (разговор) 22:14, 12. децембар 2010. (CET)
Владо, мој одговор је био на мојој страни за разговор. А јако лепо од тебе што си отворио овакав спектар радова. Ја из свега могу да закључим да се у радовима насумично користе називи генетички и генетски. Нисам рекао да не верујем биолошкој дистинкцији појмова генетски и генетички, али сам ипак склон да задржим примарни назив чланка према називима које користе факултети који једини имају ово као засебан предмет.
Можда је време да уведемо посреднике који нису ни информатичари ни биолози, како бисмо дошли до неког решења. Рецимо, прихватио бих за добро пројекта уколико би се чика Клајн огласио по овом питању. У међувремену сам минимизирао употребу оба појма у чланку помоћу скраћенице ГА. 本 Михајло [ talk ] 22:29, 12. децембар 2010. (CET)
Ja se izvinjavam što upadam u ovu vrlo konstruktivnu raspravu, ali mislim da naslov reference ne može da počne sa „masa radova“, pa bih zamolio nekog ko se razume u pravopis da to proveri.--Методичар зговор2а 22:53, 12. децембар 2010. (CET)
thread_title:  Први поднаслов